b'\n_START_ARTICLE_\nVandl\xc3\xa5s\n_START_SECTION_\nVirkem\xc3\xa5de\n_START_PARAGRAPH_\nEn vandl\xc3\xa5s fungerer ved, at afl\xc3\xb8bsvandet skal trykkes gennem et vandretliggende "S", der sikrer, at der altid befinder sig en prop af vand (5), der kan forhindre luft fra kloakken (4) i at komme ind i huset. Vandproppens positive/negative h\xc3\xb8jde er bestemmende for vandl\xc3\xa5sens p\xc3\xa5lidelighed over for trykforskel. Vandproppens positive h\xc3\xb8jde (evne til at holde kloakluft ude) vil v\xc3\xa6re reduceret, hvis der blot \xc3\xa9n gang efter sidste brug har v\xc3\xa6ret vakuum i kloakledningen, fordi en del af vandet i vandl\xc3\xa5sen derved er suget bort. En genopfyldning af vandl\xc3\xa5sen bringer dog den positive h\xc3\xb8jde tilbage. Ulempen med vakuum kan ogs\xc3\xa5 overvindes ved montering af en dertil indrettet kontraventil p\xc3\xa5 faldstammen, hvis denne ikke er f\xc3\xb8rt op til taget.\n_START_SECTION_\nP\xc3\xa5lidelighed\n_START_PARAGRAPH_\n"Los Stinkos" skjuler en mekanisk kloakrensepumpe, der flyttes f\xc3\xb8r afl\xc3\xb8b benyttes._NEWLINE_Med voksende krav til nem og lidet pladskr\xc3\xa6vende installation er vandl\xc3\xa5sens dybde reduceret s\xc3\xa5 meget, at vandl\xc3\xa5sen mister sin evne til at holde kloakluft ude efter en mindre udt\xc3\xb8rring, eller efter mindre trykvariation mellem afl\xc3\xb8bsr\xc3\xb8r og det atmosf\xc3\xa6riske tryk i boligen._NEWLINE_Med en dybde p\xc3\xa5 1 cm i badev\xc3\xa6relset vil vandl\xc3\xa5sens p\xc3\xa5lidelighed v\xc3\xa6re reduceret efter blot en enkelt gang med vakuum i afl\xc3\xb8bssystemet. Derefter vil blot et mindre overtryk (mindre end 1 cm vands\xc3\xb8jle) kunne presse kloakluft gennem l\xc3\xa5sen._NEWLINE_Er barometerstanden i huset blot 1 millibar (= 0,7 mm kviks\xc3\xb8lv eller 10 mm vands\xc3\xb8jle) lavere end trykket i afl\xc3\xb8bsr\xc3\xb8rsystemet, vil kloakluft uhindret g\xc3\xa5 gennem vandl\xc3\xa5sen._NEWLINE_Typiske vandl\xc3\xa5se giver kun en lille sikring mod kloakluft i badev\xc3\xa6relset. Den trykforskel, en vandl\xc3\xa5s kan modst\xc3\xa5, er lille i betragtning af, at barometerstanden svinger 136 cm vands\xc3\xb8jle (= 10 cm kviks\xc3\xb8lv m\xc3\xa5lt p\xc3\xa5 barometer) gennem \xc3\xa5ret._NEWLINE_Problemer med utilstr\xc3\xa6kkelige vandl\xc3\xa5se vokser i takt med, at husene bliver t\xc3\xa6ttere og t\xc3\xa6ttere._NEWLINE_Lugt i badev\xc3\xa6relse kan afhj\xc3\xa6lpes ved at lukke afl\xc3\xb8bsristen med en mekanisk kloakrensepumpe._NEWLINE_Lugt fra vandl\xc3\xa5se kan ogs\xc3\xa5 skyldes at vandet i vandl\xc3\xa5sen er fordampet, hvis afl\xc3\xb8bet er uden tilf\xc3\xb8rsel af nyt vand, eksempelvis en nedlagt k\xc3\xb8kkenvask eller et ubenyttet sommerhus. S\xc3\xa5 kan vandl\xc3\xa5sen efterfyldes med glycerin, som har mindre tendens til at fordampe.'